Sigurd Østen

Sigurd Østen (1931–2020) var en norsk politiker (H).

Han vokste opp på Brandbu på Hadeland, der familien drev gårdsbruk. Han flyttet til Oslo i 1947 for å gå gymnaset. Han tok så befalsskole og lærerutdannelse ved Oslo lærerskole.

Han var lærer ved Ila skole før han i 1962 gikk over til en stilling hos trafikksjefen i Oslo kommune, der han var med på å bygge opp skolepatruljene for trygge skoleveier.

Sigurd Østen ble medlem av Oslo bystyre i 1960. Han drev med politikk på heltid fra 1972, først som kommunalrådsekretær og deretter som kommunalråd. Han satt i formannskapet i flere perioder, en periode som Høyres gruppeleder. Fra 1988 til mars 1990 var han byutviklingbyråd i byrådene til Hans Svelland og Michael Tetzschner. Østen gikk ut av bystyret i 1991. Han ledet senere Oslo forliksråd.

 Referanser 

Kategori:Norske pedagoger
Kategori:Høyre-politikere i Oslo
Kategori:Byråder i Oslo
Kategori:Personer fra Gran kommune